b'\n_START_ARTICLE_\nAna Kersnik \xc5\xbdvab\n_START_SECTION_\nBiografija\n_START_PARAGRAPH_\nAna Kersnik \xc5\xbdvab je znana kot ena izmed pomembnih slovenskih jogistk, plesalk in manekenk. Rodila se je 18. 6. 1989 na Jesenicah in trenutno \xc5\xbeivi v Kranjski Gori. \xc5\xbde kmalu po kon\xc4\x8dani Gimnaziji na Jesenicah je postala vaditeljica aerobike pri Fitnes Zvezi Slovenije, kar je bilo logi\xc4\x8dno nadaljevanje njene plesne poti. Ana je med drugim plesala pri navija\xc5\xa1ki skupini za ko\xc5\xa1arko in nato kasneje pri navija\xc5\xa1ki skupini za hokej - Ice ladies, ter nastopala na televiziji s skupino Mystique show group. Le leto za pridobitvijo licence za vaditeljico aerobike je pridobila mednarodno licenco Pilates Mat Instructor, in sicer pod vodstvom organizacije FitPro. Po avtomobilski nesre\xc4\x8di leta 2012 je odpotovala v Indijo, kjer je opravila Mednarodno licenco za jogo. V Indiji je nekaj \xc4\x8dasa ostala in u\xc4\x8dila jogo. Ko se je vrnila v domovino je nadaljevala s pou\xc4\x8devanjem vadb, ko so se ji odprle poti tudi v tujini. Po kon\xc4\x8danem \xc5\xa1tudiju ruskega jezika in knji\xc5\xbeevnosti ter sociologije kulture je svojo karierno pot nadaljevala s pou\xc4\x8devanjem joge po razli\xc4\x8dnih a\xc5\xa1ramih in jogijskih studijih, vse od ve\xc4\x8djih prestolnic, kot so Pariz, London, New York, Dunaj in drugje. V svojem \xc4\x8dasu delovanja je bila del nacionalnih in mednarodnih lepotnih tekmovanj, vse od Miss \xc5\xa0porta Slovenije 2014, Miss Earth Slovenije 2015 do Sne\xc5\xbene Miss Slovenije 2018. V letu 2012 je tudi pridobila presti\xc5\xbeen naziv mednarodnega lepotnega tekmovanja Miss Yoga 2012, kar ji je odprlo poti tudi v svet mode. _NEWLINE_Leta 2015 se ji je rodil prvi sin Jaka in v letu 2017 sin Tja\xc5\xa1, kar je posebej zaznamovalo njeno delo. Kar tri knjige je posvetila ravno svojima sinovoma in bodo\xc4\x8dim mamicam in mamicam, in sicer je izdala prvo knji\xc5\xbeno delo z naslovom Joga za nose\xc4\x8dnice leta 2015, drugo z naslovom Joga mami in dojen\xc4\x8dek leta 2017 in Joga Bejbi in Baby Handling leta 2018. Svoje znanje in izku\xc5\xa1nje materinstva prena\xc5\xa1a na druge mamice in nose\xc4\x8dnice tudi na delavnicah in te\xc4\x8dajih v Sloveniji in tujini. Dela so bila posebej izpostavljena v revijah Moj mal\xc4\x8dek, Mama in drugih revijah, ki so namenjene nose\xc4\x8dnicam in mamicam. Vsa tri dela so bila predstavljena na Svetovnem dnevu knjige v letih 2015 - 2017 in na festivalu No\xc4\x8d knjige, prav tako v letih od leta 2015 do 2017._NEWLINE_Delo Ane Kersnik \xc5\xbdvab pa je posebej zaznamovala smrt o\xc4\x8deta leta 2015, ki je umrl za sr\xc4\x8dno kapjo 17. maja 2015. Ravno izguba o\xc4\x8deta je spodbudila njeno preu\xc4\x8devanje in raziskovanje materiala za tretje knji\xc5\xbeno delo z naslovom Sr\xc4\x8dna joga. Delo Sr\xc4\x8dna joga je prejelo mednarodno priznanje jogijske zveze za najbolj\xc5\xa1o jogijsko knjigo leta 2017, bilo med nominiranimi knjigami za najbolj\xc5\xa1o knjigo Slovenije leta 2017, predstavljeno 25. septembra 2017 na mednarodnem dnevu srca v Ljubljani in posebej izpostavljeno na DM teku ter ob 30 letni obletnici vklju\xc4\x8deno v publikacijo Utrip \xe2\x80\x93 revijo dru\xc5\xa1tva operiranih na srcu._NEWLINE_Vedno je veljala za umetnico, ki ustvarja po lastnih idejah in za izumiteljico konceptov, ki so dobro sprejete tudi po svetu. Njena dela so opazili avstrijski, nem\xc5\xa1ki in \xc5\xa1vicarski ustvarjalci in zalo\xc5\xbebe, saj so knji\xc5\xbena dela \xc5\xbee v postopku prevajanja. Zaradi izjemne kakovosti in usposobljenosti je Ana govornica na ve\xc4\x8dini mednarodnih konvencij in kongresov v Sloveniji in tujini in \xc5\xbee od leta 2015 idejni vodja in predsednica Kulturno \xe2\x80\x93 \xc5\xa1portnega kluba Devayani. Leta 2018 je Klub prejel tudi odli\xc4\x8dje za aktivno desetletno delovanje na podro\xc4\x8dju joge, kar je dodalo pe\xc4\x8dat njenemu delovanju na podro\xc4\x8dju joge. V letu 2018 bo Ana tudi edina in prva tekmovalka v zgodovini Slovenije na mednarodnih jogijskih olimpijskih igrah, ki tokrat potekajo v Nepalu._NEWLINE_Njeno delo ne zaznamujeta le joga in ples, temve\xc4\x8d tudi pot manekenstva, saj je \xc5\xbee v zgodnji mladosti pri\xc4\x8dela z udele\xc5\xbeevanjem na lepotnih tekmovanjih in bila obraz ve\xc4\x8djih kampanij, med drugim uraden model za \xc5\xa1panska jogijska obla\xc4\x8dila Lets doodle, Wear Crap in ena izmed uradnih modelov za modno oblikovalko Maxi Tav\xc4\x8dar, in sicer kot ambasadorka kolekcije torbic Maxi Kreativa. \xc5\xbde leta tesno sodeluje z modno oblikovalko Liljano Ban in je ambasadorka za \xc5\xa1portna obla\xc4\x8dila Freneti\xc4\x8d.  Kot model je bila prisotna na fotografijah razli\xc4\x8dnih razstav v Sloveniji in tujini. Njeno pot pa ji je dodatno odprlo sodelovanje z Bernardo Marovt, biv\xc5\xa1o Miss Jugoslavije, ki je Ano na avdiciji za Novi obraz Milana 2018, vzela pod svoje okrilje. Ana prav tako sodelovanje s Kaly Koloni\xc4\x8d, organizatorko Top World Model Slovenije. Ana je kot profesionalni model del ve\xc4\x8djih slovenskih in mednarodnih modnih ter prav tako casting agencij. S svojim delom je poznana v modnem svetu in del ve\xc4\x8djih modnih dogodkov in snemanj, med drugim prisotna na modnih revijah z drugimi prepoznavnimi manekenkami, vse od Sabine Remar, Iris Mulej, Nata\xc5\xa1e Naneva, Ajde Sitar, Laure \xc5\xa0kvorc in nenazadnje na modni pisti z \xc5\xbdivo Viktorijo Turk. V letu 2015 se je imela prilo\xc5\xbenost izobra\xc5\xbeevati s svetovno znano casting direktorico Nancy Bishop._NEWLINE_Kot ambasadorka za zdrav na\xc4\x8din \xc5\xbeivljenja je bila Ana vklju\xc4\x8dena v razli\xc4\x8dne projekte in televizijske oddaje, med drugim gostja v nacionalnih oddajah, kot je na primer oddaja Klepet ob kavi in predstavljala senior jogo v televizijski oddaji RTV Slovenije Bansi. Posebej izpostavljeno delo v intervjujih tudi medijih, kot so 24 ur in \xc4\x8dasopis Delo. Kot strokovnjakinja pi\xc5\xa1e za razli\xc4\x8dne portale, revije in \xc4\x8dasopise.\n_START_SECTION_\nMednarodni Festival\n_START_PARAGRAPH_\nOrganiziran mednarodni Festival Om tudi v Sloveniji v letu 2016 v organizaciji Kluba Devayani.'